CELEX: 32010D0017(01)
Language: da
Date: 2010-10-14 00:00:00
Title: 2010/624/EU: Den Europæiske Centralbanks afgørelse af 14. oktober 2010 om administration af låntagnings- og långivningstransaktioner indgået af Unionen under den europæiske finansielle stabiliseringsmekanisme (ECB/2010/17)

20.10.2010   
            
            
               DA
            
            
               Den Europæiske Unions Tidende
            
            
               L 275/10
            
         DEN EUROPÆISKE CENTRALBANKS AFGØRELSE
   af 14. oktober 2010
   om administration af låntagnings- og långivningstransaktioner indgået af Unionen under den europæiske finansielle stabiliseringsmekanisme
   (ECB/2010/17)
   (2010/624/EU)
   STYRELSESRÅDET FOR DEN EUROPÆISKE CENTRALBANK HAR —
   under henvisning til traktaten om Den Europæiske Unions funktionsmåde, særlig artikel 122, stk. 2, og artikel 132, stk. 1, og
   under henvisning til statutten for Det Europæiske System af Centralbanker og Den Europæiske Centralbank, særlig artikel 17, 21 og 34, stk. 1,
   under henvisning til Rådets forordning (EU) nr. 407 af 11. maj 2010 om oprettelse af en europæisk finansiel stabiliseringsmekanisme (1), og navnlig artikel 8 og
   ud fra følgende betragtninger:
   
               (1)
            
            
               Forordning (EU) nr. 407/2010 åbner mulighed for, at Unionen kan yde finansiel støtte til medlemsstater, som er i vanskeligheder eller i alvorlig risiko for store økonomiske eller finansielle vanskeligheder som følge af usædvanlige begivenheder uden for dens egen kontrol i form af lån eller kreditlinjer, som tildeles ved en afgørelse truffet af Rådet for Den Europæiske Union.
            
         
               (2)
            
            
               I medfør af artikel 8 i forordning (EU) nr. 407/2010 etablerer Europa-Kommissionen de ordninger, som er nødvendige for at administrere lånene sammen med Den Europæiske Centralbank (ECB). Den støttemodtagende medlemsstat overfører lånets hovedstol og forfaldne renter til en konto i ECB fjorten TARGET2-bankdage inden forfaldsdagen.
            
         
               (3)
            
            
               For at udføre de opgaver, der er tiltænkt ECB i henhold til forordning (EU) nr. 407/2010, finder ECB det hensigtsmæssigt efter anmodning at åbne særlige konti for Kommissionen og for de nationale centralbanker i de støttemodtagende medlemsstater —
            
         VEDTAGET DENNE AFGØRELSE:
   Artikel 1
   ECB udfører opgaverne i relation til administrationen of lån og gennemfører betalinger i forbindelse med Unionens låntagnings- og långivningstransaktioner i henhold til den europæiske finansielle stabilitetsmekanisme, som bestemt i forordning (EU) nr. 407/2010.
   Artikel 2
   Efter Kommissionen anmodning åbner ECB konti i Kommissionens navn, og efter anmodning fra en national centralbank i en støttemodtagende medlemsstat konti i denne nationale centralbanks navn.
   Artikel 3
   De i artikel 2 omtalte konti anvendes til behandling af betalinger i forbindelse med den europæiske finansielle stabilitetsmekanisme til nytte for medlemsstater.
   Artikel 4
   ECB skal forrente saldoen over natten til kredit for disse konti svarende til den gældende rente på ECB’s indlånsfacilitet på faktisk/360 basis.
   Artikel 5
   ECB’s direktion træffer alle de nødvendige foranstaltninger med henblik på gennemførelsen af denne afgørelse.
   Artikel 6
   Denne afgørelse træder i kraft dagen efter dens offentliggørelse i Den Europæiske Unions Tidende.
   
      Udfærdiget i Frankfurt am Main, den 14. oktober 2010.
      
         Jean-Claude TRICHET
         
            Formand for ECB
         
      
   
   
      (1)  EUT L 118 af 12.5.2010, s. 1.